Държавен вестник, бр. 30, 2013 г., стр. 83

БРОЙ  30	
Д Ъ Р Ж А В Е Н  В Е С Т Н И К 	
СТР.  83  
3. врати, капаци, прозорци, клапи и уплът­
нения със съответните класове по реакция 
на огън и огнеустойчивост;
4. отделяне на стълбищните клетки съгласно 
изискването на чл. 47 от Наредба № Iз-1971 
от 2009 г. за строително-технически правила 
и норми за осигуряване на безопасност при 
пожар;
5. изискващата се посока на отваряне на 
евакуационните врати, както и брави тип 
„антипаник“.
(3) Изискванията по ал. 2, т. 1, 3 и 4 се 
изпълняват за обекти, в които не са били 
изпълнени същите пасивни и активни мерки 
за пожарна защита въпреки изискванията на 
нормативните актове, действащи към момента 
на разрешаване ползването на строежа.“
§ 11. В чл. 15 се правят следните изменения 
и допълнения:
1. Досегашният текст на чл. 15 става ал. 1 
и в нея думите „Сградите, помещенията и 
външните технологични съоръжения“ се за­
менят с думата „Обектите“.
2. Създават се ал. 2 и 3:
„(2) Продуктите за пожарогасене, с които 
се оборудват обектите, трябва да имат гаси­
телна ефективност съгласно изискванията на 
Наредба № Iз-1543 от 2012 г. за разрешителната 
и контролна дейност на продуктите за пожа­
рогасене по отношение на тяхната гасителна 
ефективност и да са придружени с копия от 
декларациите по чл. 8, т. 2 от същата наредба.
(3) Гасителната ефективност на продукти­
те за пожарогасене, с които са оборудвани 
обектите към датата на влизане в сила на 
Наредба № Iз-1543 от 2012 г. за разрешителната 
и контролна дейност на продуктите за пожа­
рогасене по отношение на тяхната гасителна 
ефективност, се удостоверява по реда на § 4 от 
преходните и заключителните є разпоредби.“
§ 12. В чл. 18, ал. 2 думите „водни обекти“ 
се заменят с думата „водоизточници“.
§ 13. В чл. 20 се създава т. 6:
„6. изгарянето на горими отпадъци, суха 
растителност и други растителни остатъци.“
§ 14. В чл. 22 се правят следните изменения 
и допълнения:
1. Създава се нова ал. 4:
„(4) Поддържането и обслужването на ПИС, 
ПГС и на системите за управление на дим 
и топлина, проектирани по реда на чл. 7 от 
Наредба № Із-1971 от 2009 г. за строително-
технически правила и норми за осигуряване 
на безопасност при пожар, се извършват и 
при спазване на специфичните изисквания на 
стандарта или на националния нормативен 
акт, по който са проектирани.“
2. Досегашната ал. 4 става ал. 5 и в нея 
се създава изречение второ: „Дейностите, за 
които съгласно стандартите не се изисква 
компетентност за тяхното осъществяване, 
могат да бъдат извършвани и от лицата, 
които създават организация и осъществяват 
контрол за спазване на правилата и нормите 
за ПБ в обекта.“
§ 15. В чл. 23 ал. 2 се изменя така:
„(2) Пожаротехническите средства се по­
ставят на леснодостъпни и с добра видимост 
места и в съответствие с тяхното местополо­
жение върху схемите за евакуация за обектите, 
за които се изискват такива. Монтирането на 
пожарогасителите се извършва при спазване 
изискванията на т. 5 от БДС ISO 11602-2:2002 
„Защита срещу пожар. Носими и возими пожа­
рогасители. Част 1: Подбор и инсталиране“.“
§ 16. В чл. 25 ал. 1 се изменя така:
„(1) Забранява се използването на открит 
огън и тютюнопушенето в обекти от подкла­
сове на функционална пожарна опасност Ф5.1 
и Ф5.2, където се използват или съхраняват 
ЛЗТ, ГТ, ГГ, както и материали, отделящи 
горими прахове или летящи частици.“
§ 17. Член 26 се изменя така:
„Чл. 26. Аварийното евакуационно и ава­
рийното работно осветление се поддържат в 
изправност през целия експлоатационен срок 
на обекта.“
§ 18. В чл. 28 думите „съгласно Наредба 
№ Із-1971 от 2009 г. за строително-технически 
правила и норми за осигуряване на безопас­
ност при пожар“ се заличават.
§ 19. В чл. 32, т. 3 думите „съхраняване 
на ЛЗТ и ГТ“ се заменят с „използване и 
съхраняване на ЛЗТ, ГТ и ГГ“.
§ 20. В чл. 34 се правят следните изменения 
и допълнения:
1. Досегашният текст на чл. 34 става ал. 1.
2. В т. 2 накрая се поставя запетая и се до­
бавя „с изключение на затвори, психиатрични 
заведения и др. под.“.
3. В т. 3 след думите „широчината на ева­
куационните пътища“ се добавя „под норма­
тивно изискващата се“, а думите „увеличава 
се дължината на пътищата за евакуация“ се 
заличават.
4. Създава се т. 4:
„4. поставяне на горими материали по 
пътищата за евакуация.“
5. Създават се ал. 2 и 3:
„(2) Допуска се изискванията по ал. 1, т. 2 
да не се изпълняват, ако е налице най-малко 
едно от следните условия:
1. заключените врати се освобождават 
от сигнал на автоматична ПИС, като в не­
посредствена близост отвътре до вратата се 
разполага ръчен пожароизвестител;
2. осигурено е автоматично отключване 
(разблокиране) на вратата при отпадане на 
електрическото захранване, както и при натис­
кане на бутон, разположен в непосредствена 
близост отвътре до вратата.
(3) Изискванията по ал. 1, т. 3 не се отнасят 
за вратите, чиито крила в отворено положение 
стесняват пътя за евакуация.“